Sasuke Uchiha

Naruto

Από την αρχή της σειράς ο Σασούκε περιγράφεται ως "νίντζα ιδιοφυία". Αρχικά, είναι αποκλειστικά αφοσιωμένος στο σκοπό του, δηλαδή να φτάσει τον Ιτάτσι και να μην πεθάνει πριν τον σκοτώσει. Σιγά-σιγά, όμως, καθώς αναπτύσσει σχέσεις με τα μέλη της Ομάδας 7 της οποίας είναι μέλος δεν τον ενδιαφέρει τόσο η επιβίωση του με αποτέλεσμα στην πρώτη του αποστολή να κινδυνέψει τη ζωή του για να σώσει τον Ναρούτο. Στην διάρκεια αυτής της δύσκολης αποστολής αναπτύσσει την κληρονομική ικανότητα της φατρίας των Ουτσίχα, το λεγόμενο μάτι Σαρίνγκαν. Η ικανότητα αυτή παρατηρήθηκε και στους Κακάσι και Ντάνζο οι οποίοι δεν ανήκουν στην φατρία αλλά τους μεταφυτεύθηκαν μάτια Σαρίνγκαν από αποθανόντα μέλη της φυλής.
Στις εξετάσεις Τσούνιν (ανώτερη βαθμίδα των νίντζα) ο Σάσκε έρχεται αντιμέτωπος με τον Οροτσιμάρου, ο οποίος του δίνει κάποιες σκοτεινές δυνάμεις, δαγκώνοντας τον στο λαιμό. Από το σημάδι που έμεινε, ο Οροτσιμαρού μπορούσε να αναγεννηθεί και να καταλάβει το σώμα του Σάσκε, σε μια προσπάθεια να ζήσει αιώνια χρησιμοποιώντας μια τεχνική με την οποία μετέφερε της ψυχή του σε διαφορετικά σώματα. Παρ'όλα αυτά ο Σάσκε με τη θέληση του και χρησιμοποιώντας το τσάκρα του μπορεί να δαμάσει τη δύναμη αυτή. Αργότερα, ο Κακάσι "κλειδώνει" το λεγόμενο cursed seal. Καθώς ο Σάσκε προπονείται για να αντιμετωπίσει τον Γκάρα αναπτύσσει την τεχνική του Τσιντόρι, μια τεχνική του Κακάσι, της οποίας το όνομα σημαίνει 'κελάηδισμα 1000 πουλιών' λόγω του ήχου που κάνει. Η τεχνική αυτή περιγράφεται να μπορεί να κόψει τα πάντα.
Καθώς η μάχη με τον Γκάρα συνεχίζεται στο δάσος και ο Σάσκε είναι αναγκασμένος να δεχτεί τη βοήθεια του Ναρούτο αφού μόνος του δεν μπορεί να τον νικήσει, ο Σάσκε φαίνεται ανικανοποίητος από την πρόοδο του. Αυτή του η άποψη ενισχύεται από το γεγονός ότι όταν συναντάει τον Ιτάτσι είναι αβοήθητος και αντιλαμβάνεται ότι η διαφορά στις ικανότητες τους δεν έχει αλλάξει. Ως αποτέλεσμα, αποφασίζει να φύγει από το χωριό της Κόνοχα μαζί με τους απεσταλμένους του Οροτσιμάρου ώστε να γίνει πιο δυνατός. Το βράδυ λίγο πριν φύγει συναντά στο δρόμο του την Sakura, η οποία του εξομολογείται τον ερωτά της γι' αυτόν για να τον εμποδίσει από το να φύγει. Ο Σάσκε της λέει ότι ακολουθεί ένα διαφορετικό μονοπάτι, αυτό της εκδίκησης και φεύγει. Η Sakura ειδοποιεί την Τσουνάντε για τη φυγή του Σάσκε και η δεύτερη στέλνει μία ομάδα genin με αρχηγό τον Σικαμαρού και μέλη της τον Ναρούτο, τον Νέζι, τον Κίμπα και τον Τζόζι ώστε να τον φέρουν πίσω. Ωστόσο, η αποστολή τους αποτυχαίνει καθώς ο Σάσκε νικά τον Ναρούτο στη μάχη τους στην κοιλάδα του Θανάτου. Κατά τη διάρκεια της μάχης βλέπουμε τα παιδικά χρόνια του Σάσκε καθώς και την δολοφονία τον γονιών του από τον αδελφό του, ο οποίος του είπε ότι για να αποκτήσει το Mangekyou Sharingan (πράγμα που θα του έδινε τρομερές δυνάμεις) πρέπει να σκοτώσει τον καλύτερό του φίλο. Παρόλα αυτά ο Σάσκε δεν σκότωσε τον Ναρούτο και συνέχισε για το κρησφύγετο του Οροτσιμάρου. 

Naruto Shippuden

Στο δεύτερο μέρος της σειράς, μετά από δυόμιση χρόνια ο Σάσκε εμφανίζεται εμφανώς πιο δυνατός σε σχέση με το πρώτο μέρος. Η επίπονη εξάσκηση υπό τη συνεχή επίβλεψη του Οροτσίμαρου φαίνεται πως απέδωσε καρπούς καθώς ο Σάσκε πλέον είναι σε θέση να εισβάλλει στο υποσυνείδητο του Ναρούτο και να καταστείλει το Kyūbi, σκοτώνει τον Οροτσίμαρου και δημιουργεί μια ομάδα με στόχο να βρει και να σκοτώσει τον αδελφό του, Ιτάτσι. Στην τελευταία αυτή μάχη, ο Ιτάτσι πεθαίνει και απαλλάσσει τον Σάσουκε από τη σφραγίδα του Οροτσίμαρου ενώ του μεταφέρει τις απόλυτες τεχνικές της οικογένειας των Ούτσιχα, το Αματεράσου και το Σουσάνο'ο. Έπειτα από τη μάχη του με τον Ιτάτσι, ο Σάσκε μαθαίνει ότι ο αδελφός του σκότωσε όλοι τους την φατρία διότι ήταν έτοιμοι να καταλάβουν την πολιτική εξουσία του χωριού κάτι το οποίο αργότερα θα οδηγούσε σε εμφύλιο πόλεμο. Έτσι, ο Ιτάτσι εκτέλεσε την οικογένειά του κάτω από τις διαταγές του χωριού για να διατηρηθεί η ειρήνη και άφησε ζωντανό τον Σάσκε, ο οποίος ήταν 8 χρονών τότε, γιατί τον αγαπούσε. Ο Σάσκε συντετριμμένος που έμαθε τη αλήθεια και ο ψυχικός πόνος του για τη θυσία και για τον χαμό του αδελφού του οδήγησαν το Sharingan του να μετατραπεί σε Mangekyo Sharingan, δίνοντάς του όλες τις θρυλικές ικανότητες των Ουτσίχα. Στη συνέχεια, ο Σάσκε ανακοινώνει στην ομάδα του ότι σκοπεύει να καταστρέψει το χωριό του, Konohagakure ώστε να εκδικηθεί για τον θάνατο του αδελφού του και συνωμοτεί με τους Akatsuki (εγκληματική οργάνωση νίντζα). Αυτή η τελευταία του πράξη οδηγεί στην καταδιωξή του ως παγκόσμιο εγκληματία.  
Αργότερα ξεσπά πόλεμος στο χώρο τον νίντζα, γνωστός και ως Four Great Ninja War ανάμεσα στην ενωμένη ομάδα τον νίντζα από τις πέντες χώρες και στους Akatsuki. Αργότερα, Ο Σάσκε συναντά τον νεκρό του αδελφό Ιτάτσι, που είχε επανέλθει στη ζωή με μία παράνομη τεχνική και σκοτώνουν τον Kabuto, ο οποίος χρησιμοποιούσε αυτή την τεχνική για να αναστήσει νεκρούς νίντζα με σκοπό να τους χρησιμοποιήσει για να πολεμήσουν στο πλευρό τον Akatsuki. Αφού ο Ιτάτσι αναγκάζει τον Kabuto να σταματήσει την τεχνική και καθώς του απομένουν λίγα λεπτά πριν πεθάνει οριστικά, επιβεβαιώνει στον Σάσκε την αλήθεια για τη δολοφονία των γονιών τους και του λέει ότι οτιδήποτε και αν αποφασίσει να κάνει ο Σάσκε από εδώ και τώρα εκείνος θα τον αγαπά αιωνίως. Ο Σάσκε καθώς βλέπει την ψυχή του αδελφού του να χάνεται για πάντα και συγκινημένος από τη θέλησή του να προστατέψει το χωριό τους παρόλα όσα τον ανάγκασε να πράξει, αποφασίζει να προστατέψει το χωριό τους και συμμαχεί με την ομάδα των νίντζα κατά τον Akatsuki. Κατά την διάρκεια του πολέμου αποκτά το μυθικό Rinnegan στο αριστερό του μάτι, πράγμα που μόνο άλλα δύο άτομα είχαν καταφέρει να αποκτήσουν. Η συμβολή του για την νίκη των νίντζα στον πόλεμο οδηγεί στην άφεση των εγκλημάτων του και στην τελευταία μάχη του με τον Ναρούτο χάνει το αριστερό χέρι του ενώ ο Ναρούτο το δεξί. Ωστόσο, ο Σάσκε αποφασίζει να ταξιδέψει τον κόσμο για να βρει την ψυχική του γαλήνη και λύτρωση λέγοντας στην Σάκουρα να μην το ακολουθήσει καθώς της υπόσχεται ότι θα την δει όταν επιστρέψει και συμφιλιώνεται με τον Ναρούτο.

Επίλογος

Κάποια χρόνια μετά τον πόλεμο ο Σάσκε παντρεύεται την Σάκουρα και αποκτούν μαζί μία κόρη. Επιπρόσθετα, υιοθετεί τη συνήθεια του Ιτάτσι να χτυπά το μέτωπο σαν σημάδι αγάπης, χρησιμοποιώντας το στη γυναίκα και στην κόρη του. Παρόλο που φαίνεται ότι περνά χρόνο μακριά από την οικογένειά του λόγω των ταξιδιών του, δεν την ξεχνά. Καθώς περπατά μέσα σε ένα δάσος, νόμισε ότι άκουσε κάποιο θόρυβο πίσω του και ενστικτωδώς έπιασε το σπαθί του σαν κάτι να αισθάνθηκε ενώ την ίδια στιγμή η Σάκουρα και η κόρη του συζητούσαν για αυτόν.